Järjestöjen treffit

Jaetaan osallistujille erivärisiä sydämiä (aina 2 samaa väriä.

**1.Ohje:** Laita sydämeen etunimesi ja edustamasi järjestön/ yhdistyksen nimi

Mieti hetki, mitä/ minkälaista yhteistyötä sinä ajattelisit järjestösi voivan tehdä muiden järjestöjen kanssa. Kirjaa sydämeen.

Nyt voi vähän hullutella, eikä tarvitse ajatella konkreettisesti eikä vakavastikaan. Villeistä ideoista syntyy usein parhaimmat stepit!



1. **Ohje: Samanväriset sydämet, etsikää toisenne**

4 minuutin keskustelut vuorotellen (toinen ensin kertoo ja toinen kuuntelee – sitten vaihto, yht. 8min)

-kuka olet ja mitä järjestöä edustat

-jos toiminta ei ole tuttua muille, voit kertoa lyhyesti

-kerro, mitä olet kirjoittanut ja kerro ajatuksestasi vähän lisää

4 min yhteistä keskustelua, miltä yhteistyöajatukset tuntuu -tämä ei saa sisältää arvostelua tai negaatioita. Tänään KAIKKI on mahdollista!



1. **Ohje:**  Etsi erivärinen sydän ja mielellään sellainen henkilö, jota et tunne entuudestaan ainakaan kovin hyvin.

8 minuutin keskustelut edellisillä teemoilla

4. Lopuksi yhteinen purkukeskustelu treffikierroksilta ja asioiden kirjaaminen muistiin jaettavaksi kaikille osallistujille. Sydämet joko kuvataan tai kerätään talteen ja liitetään yhteiseen koontiin, mahdollisuus hyödyntää yhteisiä ideoita yhteisen toiminnan ja yhteistyön suunnittelussa.

Järjestöjen treffit

Tarvikkeet:

* kartonkia (iltaa varten valmiiksi leikattuja erivärisiä sydämiä, pareittain samanväriset sydämet, esim. sininen-sininen, punainen-punainen, keltainen-keltainen, pinkki-pinkki jne.), riittävä määrä osallistujiin nähden erivärisiä sydämiä.
* tusseja tai mustekyniä
* kirjaamista varten lehtiö tai läppäri johon illan keskusteluista voidaan kirjata ajatuksia ylös